open-index/open-wikipedia-markdown huggingface dataset:
Άννα Φιλανθρωπηνή

Η **Άννα** (άκμασε 1395-1404) από τον Οίκο των Φιλανθρωπινών ήταν η δεύτερη σύζυγος του Μανουήλ Γ΄ Μεγάλου Κομνηνού αυτοκράτορα της Τραπεζούντας.

## Καταγωγή
Ήταν κόρη του Μανουήλ Αγγέλου Φιλανθρωπηνού καίσαρα της Ρωμαϊκής Αυτοκρατορίας και κυβερνήτη της Θεσσαλίας. Κυβέρνησε τη Θεσσαλία από το π. 1390 ως το 1394, που την κατέκτησε ο Βαγιαζήτ Α΄ των Οθωμανών.

Ο πατέρας -ή μάλλον ο θείος- του Μανουήλ ήταν ο Αλέξιος Άγγελος Φιλανθρωπηνός καίσαρας, που κυβέρνησε τη Θεσσαλία το διάστημα π. 1373-1390. Η εκ μητρός μάμμη της -ή μάλλον η θεία του Μανουήλ- ήταν η Μαρία Ραντοσλάβα.

## Αυτοκράτειρα
Στις 2 Μαΐου 1395 απεβίωσε η πρώτη σύζυγος του Μανουήλ Γ΄, η Ευδοκία των Βαγρατιδών, κόρη του Δαυίδ Θ΄ της Γεωργίας. Στις 4 Σεπτεμβίου του ίδιου έτους η Ευδοκία Μεγάλη Κομνηνή, αδελφή του Μανουήλ Γ΄ και χήρα του Ταντζεντίν πασά της Σινώπης & εμίρη στα Λίμνια, ήλθε από την Κωνσταντινούπολη. Το πλοίο της έφθασε στο Κόρδυλε· μαζί της ήταν η Άννα Φιλανθρωπηνή και η Θεοδώρα Καντακουζηνή με σκοπό να παντρευτούν τον Μανουήλ Γ΄ και τον γιο του Αλέξιο Δ΄ αντίστοιχα. Οι δύο γάμοι έγιναν μαζί την επόμενη ημέρα στην Τραπεζούντα.

Ο Ρούυ Γκονθάλαθ δε Κλαβίχο πρεσβευτής του Ερρίκου Γ΄ της Καστίλης στον Ταμερλάνο των Μογγόλων, καθώς περνούσε από την Τραπεζούντα, συνάντησε τον Μανουήλ Γ΄ και την οικογένειά του τον Απρίλιο του 1404· αναφέρει, πως ζούσε η Άννα Φιλανθρωπηνή. Ο Μανουήλ Γ΄ απεβίωσε στις 5 Μαρτίου 1417, αλλά δεν γνωρίζουμε αν η Άννα επέζησε αυτού. Ο ιστορικός Τιερρύ Γκανσού ισχυρίζεται, ότι ένας γιος τους ζούσε ως το 1423 και νυμφεύτηκε την Ευδοκία, κόρη του πρωτοστράτορα Μανουήλ Παλαιολόγου Καντακουζηνού.

## Οικογένεια
Παντρεύτηκε τον Μανουήλ Γ΄ Μέγα Κομνηνό αυτοκράτορα της Τραπεζούντας και (κατά την άποψη του ιστορικού Τιερρύ Γκανσύ) είχε τέκνο:
* (γιος), νυμφεύτηκε την Ευδοκία, κόρη του Μανουήλ Παλαιολόγου Καντακουζηνού.

## Παραπομπές


Κατηγορία:Βυζαντινοί του 14ου αιώνα
Κατηγορία:Βυζαντινοί του 15ου αιώνα
Ουρκιγιέ Μινέ Μπαλμάν

Η **Ουρκιγιέ Μίνε Μπαλμάν** (γεννήθηκε το 1927 στη Λεύκα) είναι συγγραφέας και ποιήτρια, που αποφοίτησε από το Τουρκοκυπριακό Κολλέγιο Εκπαίδευσης Δασκάλων το 1946 και εργάστηκε ως εκπαιδευτικός στην Κύπρο.

Έχει γράψει σε μια ευρεία ποικιλία ειδών, αλλά τα έργα είναι ως επί το πλείστον ρομαντικά ποιήματα, που περιγράφουν μερικές φορές ένα μοναχικό κορίτσι του χωριού ή τη ζωή της εξοχής και εξ αποστάσεως έρωτες. Έχει δημοσιεύσει τα έργα του σε λογοτεχνικά περιοδικά όπως τα Yesilada, Türk Dili, και Türk'e Doğru στην Τουρκία. Μερικά από τα ποιήματα έχουν μελοποιηθεί από Τουρκοκύπριους μουσικούς.

## Έργα

* "Urkiye Mine Balman", ''Sevgisiir''
* "Köy Düğünü" (Village Wedding) Gulum.net 
* *Yurduma Giden Yollar* ("The Roads that Lead to My Home") 1952
* *Kibris Turk Yazininin Ilk Kadin Sairlerinden URKIYE MINE BALMAN* 2003

## Παραπομπές


Κατηγορία:Τουρκοκύπριοι συγγραφείς
Ναότο Τόμπε

Ο **Ναότο Τόμπε** (戸邉 直人 *Tobe Naoto,* γεν. 31 Μαρτίου 1992) είναι Ιάπωνας αθλητής του στίβου που εξειδικεύεται στο άλμα εις ύψος. Συμμετείχε στο Παγκόσμιο Πρωτάθλημα Στίβου 2015 στο Πεκίνο, χωρίς να περάσει στον τελικό. Έχει κερδίσει το χάλκινο μετάλλιο στο ύψος στους Ασιατικούς Αγώνες 2018.

Έχει ατομικά ρεκόρ 2.31 στον ανοιχτό στίβο (Τόκιο και Βρυξέλλες 2014) και 2.35 μέτρα στον κλειστό στίβο (Καρλσρούη 2019).

## Παραπομπές
Ο 

Κατηγορία:Ιάπωνες αθλητές του στίβου
Κατηγορία:Άλτες του ύψους
Κατηγορία:Αθλητές του στίβου στους Θερινούς Ολυμπιακούς Αγώνες 2020
Ανοιξιάτικο Αιτωλοακαρνανίας

Το **Ανοιξιάτικο** είναι παραθαλάσσιο χωριό της Περιφερειακής Ενότητας Αιτωλοακαρνανίας σε υψόμετρο 10 μέτρα.

## Γεωγραφία - Ιστορία
Το Ανοιξιάτικο βρίσκεται στο βόρειο τμήμα της Αιτωλοακαρνανίας, στα όρια με την Περιφερειακή Ενότητα Άρτας. Είναι κτισμένο στα  ανατολικά παράλια του Αμβρακικού κόλπου και σε απόσταση 13,5 χλμ. βόρεια από την Αμφιλοχία. Ανατολικά του χωριού περνάει η Ιόνια Οδός, ενώ δυτικά και σε απόσταση 1,5 χλμ. βρίσκεται το λιμανάκι και η παραλία του Ανοιξιάτικου με το όνομα "Καλατράβας". Η παραλία έχει ρηχά νερά και είναι κατάλληλα για κολύμβηση σε μικρούς και μεγάλους κολυμβητές. Ως οικισμός αναφέρεται πρώτη φορά το 1928 να προσαρτάται στην τότε κοινότητα Πατιοπούλου. Σύμφωνα με το σχέδιο Καλλικράτης είναι έδρα της της Τοπικής Κοινότητας Ανοιξιάτικου που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 ως κοινότητα έχει πληθυσμό 894 κατοίκους, ενώ ως οικισμός 132.

## Τοπική κοινότητα
Η τοπική κοινότητα Ανοιξιάτικου είναι χαρακτηρισμένη ως αγροτικός ημιορεινός οικισμός, με έκταση 62,302 χμ² (2011). Περιλαμβάνει και τους οικισμούς Αγία Τριάδα, Κατάφουρκο, Μαυροράχη, Μονή Ρέθα, Ξηρολίβαδο, Πετράλωνα, Προφήτης Ηλίας, Πτελέα, Σκρέικο, Τριανταφυλλούλα, Τσούκκα και Ψηλά Αλώνια.
### Πληθυσμός

(σε παρένθεση ο πληθυσμός της τοπικής κοινότητας)
## Εξωτερικοί σύνδεσμοι
* [Φωτογραφία παραλίας Καλατράβα](http://www.greece.com/photos/destinations/Central_Greece/Etoloakarnania/Village/Anixiatiko/%CE%91%CE%BD%CE%BF%CE%B9%CE%BE%CE%B9%CE%B1%CF%84%CE%B9%CE%BA%CE%BF_%CF%80%CE%B1%CF%81%CE%B1%CE%BB%CE%B9%CE%B1_(_%CE%91%CE%BD%CF%84%CE%B9%CE%BF......___%CE%9A%CE%B1%CE%BB%CE%B1%CF%84%CF%81%CE%B1%CE%B2%CE%B1...)__/95487933) από τον ιστότοπο http://www.greece.com
*

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Ορλάντο Ορτέγα

Ο **Ορλάντο Ορτέγα Αλέχο** (γενν. 29 Ιουλίου 1991) είναι γεννηθείς Κουβανός αθλητής του στίβου που συμμετέχει διεθνώς με την Ισπανία. Είναι αργυρός Ολυμπιονίκης στο Ρίο 2016, στα 110 μέτρα με εμπόδια.

## Σταδιοδρομία
Αρχικά, συμμετείχε με την Κούβα, τη γενέτειρά του, που είχε κατακτήσει μόνο ένα μετάλλιο σε μεγάλη διοργάνωση, και αυτό στους Παναμερικανικούς Αγώνες από το 2011. Συμμετείχε στο Παγκόσμιο Πρωτάθλημα Κλειστού Στίβου 2012, όπου ήταν 9ος, και στους Θερινούς Ολυμπιακούς Αγώνες 2012, όπου ήταν 6ος. Είχε συμμετάσχει και στο Παγκόσμιο Πρωτάθλημα Στίβου 2013, όπου ήταν 25ος στον 1ο γύρο.

Μετά από τη συμμετοχή του στο Παγκόσμιο Πρωτάθλημα Στίβου 2013, αποχώρησε από την Κούβα, και άρχισε να συμμετέχει με την Ισπανία από τον Σεπτέμβριο του 2013. Η Διεθνής Ένωση Ομοσπονδιών Κλασικού Αθλητισμού, όμως, απέρριψε τη συμμετοχή του σε αγώνες που διοργανώνονται από την IAAF, μέχρι τον Νοέμβριο του 2016. Αρχικά αυτό σήμαινε ότι δεν θα συμμετείχε στους Ολυμπιακούς Αγώνες 2016. Όμως, μέσα σε 3 χρόνια είχε κερδίσει την ισπανική υπηκοότητα και έτσι τελικά επιτράπηκε να συμμετάσχει, όπου κέρδισε το ασημένιο μετάλλιο για την Ισπανία.

Με την Ισπανία έπειτα, συμμετείχε στο Ευρωπαϊκό Πρωτάθλημα Κλειστού Στίβου 2017 και στο Παγκόσμιο Πρωτάθλημα Στίβου 2017, τερματίζοντας 7ος και στα δύο. Στο Ευρωπαϊκό Πρωτάθλημα Στίβου 2018 στο Βερολίνο, κατέκτησε το χάλκινο μετάλλιο με επίδοση 13,34.

Από τον Μάρτιο του 2019 έχει ως βάση του την Κύπρο, όπου προπονείται υπό τον Αντώνη Γιαννουλάκη, μαζί με τον Κύπριο πρωταθλητή Ευρώπης Μίλαν Τραΐκοβιτς. Στον τελικό του Παγκοσμίου Πρωταθλήματος Στίβου 2019 στα 110 μέτρα μετ' εμποδίων, ήταν από τα φαβορί για μετάλλιο, όμως, ο Ομάρ ΜακΛάοντ έχασε την ισορροπία του και παρέσυρε τον Ορτέγα, τερματίζοντας στην πέμπτη θέση. Έπειτα από ένσταση της Ισπανικής Ομοσπονδίας Στίβου, η επιτροπή ενέκρινε αυτή την ένσταση, βάζοντας τον Ορτέγα στο χάλκινο μετάλλιο μαζί με τον Πασκάλ Μαρτινό-Λαγκάρντ.

## Ατομικά ρεκόρ
* 110 μέτρα εμπόδια: 12,94 (Παρίσι Σεν-Ντενίς 2015)
* 60 μέτρα εμπόδια: 7,45 (Λοτζ 2015)

## Παραπομπές

__ΜΕΠΠ__

Κατηγορία:Ισπανοί αθλητές του στίβου
Κατηγορία:Κουβανοί αθλητές του στίβου
Κατηγορία:Εμποδιστές
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αργυροί Ολυμπιονίκες του στίβου
Κατηγορία:Νικητές Diamond League
Εκπαίδευση στην Τουρκική Δημοκρατία της Βόρειας Κύπρου

Η εκπαίδευση στη ΤΔΒΚ οργανώνεται από το Υπουργείο Εθνικής Παιδείας και Πολιτισμού. 5 χρόνια φοίτησης στην πρωτοβάθμια εκπαίδευση είναι υποχρεωτικά. Από το 2015, ο Κεμάλ Ντουρούστ είναι ο Υπουργός Εθνικής Παιδείας και Πολιτισμού.

## Νηπιαγωγείο
Τα παιδιά στη ΤΔΒΚ, ηλικίας κάτω των 6 ετών, μπορούν να παρακολουθούν παιδικούς σταθμούς, δημόσιους ή ιδιωτικούς. Το νηπιαγωγείο δεν είναι υποχρεωτικό.

## Δημοτικό σχολείο
Το Δημοτικό σχολείο παρέχει 5 χρόνια εκπαίδευσης για τα παιδιά μεταξύ των ηλικιών 6 και 11 ετών. Όλα τα δημοτικά σχολεία είναι δημόσια και δωρεάν.

## Γυμνάσιο-λύκειο
Τα λύκεια παρέχουν τουλάχιστον εξαετή εκπαίδευση, όπου τα 3 πρώτα χρόνια αντιστοιχούν στο γυμνάσιο (*Ortaokul*). Υπάρχουν διαφορετικά είδη σχολείων στο τουρκοκυπριακό εκπαιδευτικό σύστημα, όπως τα πρότυπα δημόσια λύκεια, τα ιδιωτικά σχολεία, τα επιστημονικά λύκεια, τα επαγγελματικά λύκεια, τα τεχνικά λύκεια και τα καλλιτεχνικά σχολεία. Το 2008 υπήρχαν 18 γυμνάσια, 14 γυμνάσια και 12 επαγγελματικά λύκεια.

## Πανεπιστήμια
Όλα τα πανεπιστήμια στη Βόρεια Κύπρο είναι ιδιωτικά, εκτός από το Πανεπιστήμιο Ανατολικής Μεσογείου. Το 2013 υπήρχαν 63.765 φοιτητές από 114 χώρες σε εννέα πανεπιστήμια στη ΤΔΒΚ. Το 2014, ο αριθμός των φοιτητών αυξήθηκε σε 70.004 (15.210 τουρκοκύπριοι, 36.148 από την Τουρκία, 18.646 διεθνείς φοιτητές).

Υπάρχουν δέκα πανεπιστήμια στο Βόρειο τμήμα της Κύπρου:

Η Διδασκαλική Ακαδημία Ατατούρκ και η Αστυνομική Ακαδημία παρέχουν επαγγελματική εκπαίδευση σε συναφή θέματα.

## Αναφορές


## Εξωτερικοί σύνδεσμοι

* Υπουργείο Εθνικής Παιδείας και Πολιτισμού
Βάθη Κιλκίς

Η **Βάθη** είναι ημιορεινό χωριό του νομού Κιλκίς σε υψόμετρο 400 μέτρων.

## Γεωγραφία - Ιστορία
Η Βάθη βρίσκεται στις νοτιοανατολικές πλαγιές του όρους Δύσωρον (μέρος των Κρουσσίων). Απέχει 20 χλμ. Β.-ΒΑ. από την πόλη του Κιλκίς και 71 χλμ. Β. από τη Θεσσαλονίκη. Το χωριό χαρακτηρίζεται αμιγώς προσφυγικό, μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 99 οικογένειες προσφύγων (314 άτομα). Οι κάτοικοί του ασχολούνται με τη γεωργία, την κτηνοτροφία και την παραγωγή γαλακτοκομικών προϊόντων σύμφωνα με την παράδοση του Πόντου. Η παλιά ονομασία του από την εποχή της τουρκοκρατίας ήταν *Ραγιάν* και έτσι αναφέρεται το 1919, μετά την απελευθέρωση, στο ΦΕΚ 48Α-05/03/1919 να προσαρτάται στην ομώνυμη κοινότητα. Μετονομάστηκε σε Βάθη το 1927. Σύμφωνα με το πρόγραμμα Καλλικράτης αποτελεί την τοπική κοινότητα Βάθης που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 έχει πληθυσμό 309 κατοίκους. Στη Βάθη έχει βρεθεί κοίτασμα ουρανίου από έρευνες του Αριστοτελείου Πανεπιστημίου Θεσσαλονίκης.

## Παραπομπές


Κατηγορία:Δήμος Κρουσσών
Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Ευρωπαϊκό Πανεπιστήμιο της Λεύκας

Το **Ευρωπαϊκό Πανεπιστήμιο της Λεύκας** είναι ίδρυμα της τριτοβάθμιας εκπαίδευσης, που βρίσκεται στην τουρκοκυπριακή επαρχία Λευκωσίας, στην πόλη της Λεύκας, με θέα στον Κόλπο Μόρφου. Ιδρύθηκε το 1989 από το Κυπριακό Ίδρυμα Επιστημών και το πανεπιστήμιο άνοιξε το 1990 ως μέλος του Δικτύου Βαλκανικών Πανεπιστημίων. Προσφέρει 77 προπτυχιακά και σχολικά προγράμματα και 38 μεταπτυχιακά και διδακτορικά προγράμματα σπουδών που έχουν εγκριθεί από το Συμβούλιο Τριτοβάθμιας Εκπαίδευσης στη Τουρκίας. Η πανεπιστημιούπολη βρίσκεται σε απόσταση 45 λεπτών από την πρωτεύουσα Λευκωσία, 60 λεπτά από το Αεροδρόμιο Ερτσάν και την πόλη της Κερύνειας και 80 λεπτά από την πόλη της Αμμοχώστου.

## Παραπομπές


Κατηγορία:Επαρχία Λέφκε
Κατηγορία:Πανεπιστήμια στην Κύπρο
Κατηγορία:Εκπαίδευση στην Τουρκική Δημοκρατία της Βόρειας Κύπρου
Υγεία στην Τουρκική Δημοκρατία της Βόρειας Κύπρου

Η **[[Τουρκική Δημοκρατία της Βόρειας Κύπρου]]** έχει δημόσιο σύστημα υγείας το οποίο είναι διαθέσιμο σε όλους εκείνους που έχουν κοινωνική ασφάλιση, συμπεριλαμβανομένων των συντρόφων και παιδιών. Η χρήση των υπηρεσιών έκτακτης ανάγκης και ατυχημάτων είναι δωρεάν για όλους. Το 2010, 2023 ασθενείς στάλθηκαν για θεραπεία στην **[[Τουρκία]]** με δημόσια δαπάνη, το 22% για καρδιαγγειακή νόσο και 16% για τη θεραπεία του καρκίνου. Υπάρχουν επίσης ιδιωτικά νοσοκομεία και ιδιωτικά πολυιατρεία, ενώ υπάρχει και η δυνατότητα νοσηλείας σε κλινικές της Δημοκρατίας της Κύπρου.

Το προσδόκιμο ζωής για τους άνδρες στη ΤΔΒΚ είναι 78 ετών και για τις γυναίκες 83 ετών.

## Παραπομπές


Κατηγορία:Υγεία στην Τουρκική Δημοκρατία της Βόρειας Κύπρου
Κατηγορία:Υγειονομική περίθαλψη ανά χώρα
Βακούφι Κιλκίς

Το **Βακούφι** είναι πεδινό χωριό του Κιλκίς, σε υψόμετρο 50 μέτρων, το οποίο βρίσκεται ανατολικά του Αξιού ποταμού και βορειοδυτικά της λίμνης Πικρολίμνης. Απέχει 24,5 χλμ. ΝΔ. της πόλης του Κιλκίς και 60 χλμ. Β.-ΒΔ. της Θεσσαλονίκης. Ως οικισμός αναφέρεται επίσημα το 1940 να προσαρτάται στην κοινότητα Νέου Γυναικοκάστρου. Σύμφωνα με το πρόγραμμα Καλλικράτης, μαζί με την Κοκάρτζα, το Νέο Γυναικόκαστρο και τους Κάτω Απόστολους αποτελούν την τοπική κοινότητα Νέου Γυναικοκάστρου που ανήκει στη δημοτική ενότητα Πικρολίμνης του δήμου Κιλκίς και σύμφωνα με την απογραφή 2011 έχει πληθυσμό 16 κατοίκους.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Γάβρα Κιλκίς

Η **Γάβρα** είναι ημιορεινό χωριό της Κεντρικής Μακεδονίας στην Περιφερειακή Ενότητα Κιλκίς.

## Γεωγραφία - Ιστορία
Η Γάβρα βρίσκεται δυτικά της λίμνης Δοϊράνης, στις νότιες πλαγιές του όρους Δύσωρον (μέρος από τα Κρούσσια όρη) σε υψόμετρο 450 μέτρων. Το χωριό απέχει 23,5  χλμ. βόρεια της πόλης του Κιλκίς και 79,5 χλμ. βόρεια της Θεσσαλονίκης. Νοτιοανατολικά του χωριού προς τον οικισμό Μονολίθι, σε αγροτική περιοχή και στη συμβολή δύο χειμάρρων έχει βρεθεί προϊστορικός οικισμός (Τούμπα) ο οποίος από το 1996 έχει κηρυχθεί αρχαιολογικός χώρος. Μετά τους Βαλκανικούς πολέμους και την ανταλλαγή πληθυσμών, το 1922 εγκαταστάθηκαν περίπου 70 οικογένειες προσφύγων από το χωριό Τσινσκαρό (''γεω''. წინწყარო) που βρίσκεται στην περιοχή της Τσάλκας της σημερινής Γεωργίας. Η παλιά ονομασία του χωριού, από την εποχή της τουρκοκρατίας, ήταν *Ισμακλή* ή **Ισμακλί** και αναφέρεται το 1919 στο ΦΕΚ 48Α-05/03/1919 να προσαρτάται στην τότε κοινότητα Μοράφτσης (Αντιγόνειας). Μετονομάστηκε σε Γάβρα το 1927. Σύμφωνα με το πρόγραμμα Καλλικράτης, μαζί με την Αντιγόνεια, το Μονολίθι και το Μυλοχώρι αποτελούν την τοπική κοινότητα Αντιγονείας που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 έχει πληθυσμό 69 μόνιμους κατοίκους.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Άννα Ξυλαλόη

Η **Άννα Ξυλαλόη**, απεβ. πριν το 1253, ήταν η πρώτη σύζυγος του Μανουήλ Α΄ Μεγάλου Κομνηνού αυτοκράτορα της Τραπεζούντας. Ο γάμος τους έγινε περί το 1235.

## Βιογραφία
Η λέξη *ξυλαλόη* αναφέρεται στην ρητινώδη καρδιά του κορμού της Ακουιλαρίας, ένα μεγάλο αειθαλές δένδρο της νοτιο-ανατολικής Ασίας.

Η Άννα αναφέρεται σύντομα στο χρονικό του Μιχαήλ Πανάρετου: όταν απεβίωσε ο Μανουήλ Α΄, "σύμφωνα με την προτροπή και την επιλογή του, τον διαδέχθηκε στον θρόνο ο κυρ Ανδρόνικος Κομνηνός, γιος από την σύζυγό του αυτοκράτειρα Άννα Ξυλαλόη. Ο Ανδρόνικος βασίλευσε για τρία έτη και απεβίωσε το έτος 6774 από Κτίσεως Κόσμου" (i.e. 1266). Η Άννα είναι η μόνη από τις τρεις συζύγους τού Μανουήλ Α΄, που ο Πανάρετος της δίνει τον τίτλο της αυτοκράτειρας.

Η Άννα θεωρείται η πρώτη από τις συζύγους του ανδρός της, που τον παντρεύτηκε π. το 1235, για τον εξής λόγο: ο μόνος γνωστός τους γιος, ο Ανδρόνικος Β΄, βασίλευσε πρώτος και τον ακολούθησαν τα αδέλφια του· ο Γεώργιος (1266-80), ο Ιωάννης Β΄ (1280-84, 85-97) και η Θεοδώρα (1284-85). Επειδή προηγήθηκε, τον θεωρούμε μεγαλύτερό τους, έτσι η μητέρα του πρέπει να είναι η πρώτη σύζυγος του Μανουήλ Α΄. 

Ο Μανουήλ Α΄ είχε (τουλάχιστον) δύο κόρες, που οι μητέρες τους δεν αναφέρονται. Αυτές είναι τέκνα της Άννας ή των άλλων δύο συζύγων. Μία από αυτές παντρεύτηκε τον Δημήτριο Β΄ της Γεωργίας και η άλλη έναν δίδεβουλ (υψηλό αξίωμα ευγενούς στην Αυλή). 

Ο ιστορικός Κουρσάνσκις εκτιμά, ότι η πρεσβεία που έστειλε ο Μανουήλ Α΄ στον Λουδοβίκο Θ΄ της Γαλλίας για να ζητήσει να νυμφευτεί μία από τις κόρες του το 1253, είναι terminus post quem για το τέλος της Άννας Ξυλαλόης. Όταν ο Λουδοβίκος αρνήθηκε τη συμμαχία, ο ίδιος ιστορικός θεωρεί, πως ο Μανουήλ νυμφεύτηκε την Ειρήνη Συρίκαινα.

## Οικογένεια
Παντρεύτηκε π. το 1235 τον Μανουήλ Α΄ Μεγάλο Κομνηνό αυτοκράτορα της Τραπεζούντας και είχε τέκνα:
* Ανδρόνικος Β΄ π. 1240-1266, αυτοκράτορας της Τραπεζούντας.
* ίσως μία ή δύο κόρες.

## Αναφορές


## Εξωτερικοί σύνδεσμοι
* Η σελίδα "Τροφή στην αρχαιότητα" δίνει ορισμό της ''ξυλαλόης''

Αννα
Κατηγορία:Βυζαντινοί του 13ου αιώνα
Άννα Μεγάλη Κομνηνή

Το όνομα αυτό μπορεί να αναφέρεται στα παρακάτω πρόσωπα:

* Άννα Μεγάλη Κομνηνή Αναχουτλού, η μητέρα της ήταν κόρη του Αναχουτλού, ηγεμόνα των Λαζών του Πόντου.
* Άννα Μεγάλη Κομνηνή της Γεωργίας 1357-1406, μικρανιψιά της προηγούμενης, παντρεύτηκε τον Βαγράτιος Ε΄ της Γεωργίας.
Προεδρικές εκλογές 2019 στο Ελ Σαλβαδόρ

**Προεδρικές εκλογές** διεξήχθησαν στο Ελ Σαλβαδόρ στις 3 Φεβρουαρίου 2019, με τους ψηφοφόρους να εκλέγουν τον  Πρόεδρο και τον Αντιπρόεδρο για πενταετή θητεία. 

Οι εκλογές διενεργήθηκαν σε ειρηνικό, σχεδόν εορταστικό κλίμα, με γύρω στα 5,2 εκατομμύρια ψηφοφόρους να προσέρχονται στην κάλπη.  Πρόεδρος εξελέγη από τον πρώτο γύρο ο 37χρονος Ναγίμπ Μπουκέλε από τη συμμαχία GANA  επικρατώντας του Κάρλος Καγιέχα από τη συμμαχία ARENA, η οποία είχε τον έλεγχο της Βουλής την περίοδο των εκλογών και άλλων δύο υποψηφίων.

## Εκλογικό σύστημα
Ο αρχηγός κράτους (Πρόεδρος του Ελ Σαλβαδόρ) εκλέγεται από το λαό για πενταετή θητεία, μη ανανεώσιμη εκτός αν δεν είναι συνεχής. Ωστόσο, οι προηγούμενοι εκλεγμένοι πρόεδροι μπορούσαν να διεκδικήσουν επανεκλογή για δεύτερη , μη συνεχή θητεία. Σε περίπτωση που η απόλυτη πλειοψηφία (το 50% + 1) δεν επιτευχθεί από κάποιον υποψήφιο του πρώτου γύρου των προεδρικών εκλογών, διεξάγεται δεύτερος γύρος 30 ημέρες μετά, μεταξύ των δύο υποψηφίων που συγκέντρωσαν τις περισσότερες ψήφους στον πρώτο γύρο. 

## Αποτελέσματα
Με καταμετρημένο το 90% των ψήφων, το Ανώτατο Εκλογικό Δικαστήριο ανακήρυξε νικητή των εκλογών τον πρώην δήμαρχο του Σαν Σαλβαδόρ Ναγίμπ Μπουκέλε από την Μεγάλη Συμμαχία για την Εθνική Ενότητα (GANA) με ποσοστό άνω του 53% των ψήφων, αποφεύγοντας την διεξαγωγή δεύτερου γύρου, ο οποίος αν χρειαζόταν, θα ελάμβανε χώρα τον Μάρτιο.

## Παραπομπές


2019
Ελ σαλβαδορ
Διπλωπία

μικρογραφία|Ένας τρόπος με τον οποίο ένα άτομο μπορεί να υποφέρει από διπλωπία
Η **διπλωπία**, κοινώς γνωστή ως **διπλή όραση**, είναι η ταυτόχρονη αντίληψη δύο εικόνων ενός αντικειμένου που μπορεί να μετακινούνται οριζόντια, κάθετα, διαγώνια (δηλαδή, τόσο κάθετα όσο και οριζόντια), ή περιστροφικά σε σχέση με κάθε άλλη. Είναι συνηθισμένο αποτέλεσμα διαταραχής λειτουργίας των εξοφθάλμιων μυών, όπου και τα δύο μάτια εξακολουθούν να είναι λειτουργικά, αλλά δεν μπορούν να στραφούν ορθά προς το επιθυμητό αντικείμενο. Τα προβλήματα των εξοφθάλμιων μυών μπορεί να οφείλονται σε μηχανικά προβλήματα, διαταραχές των κρανιακών νεύρων (Κοινό κινητικό νεύρο, τροχιλιακό νεύρο και απαγωγό νεύρο), την τόνωση των μυών και άλλες αιτίες.

Η διπλωπία μπορεί να είναι ένα από τα πρώτα σημάδια μιας συστηματικής νόσου, ιδιαίτερα σε μια μυϊκή ή νευρολογική διαδικασία, και μπορεί να διατάραξε την ισορροπία, την κίνηση, ή/και την δυνατότητα ανάγνωσης ενός ατόμου.

## Παραπομπές


## Εξωτερικοί σύνδεσμοι
* 
* 

Κατηγορία:Όραση
Κατηγορία:Οφθαλμολογικές παθήσεις
Άννα Μεγάλη Κομνηνή της Γεωργίας

Η **Άννα** (6 Απριλίου 1357 - μετά τις 30 Νοεμβρίου 1406) από τον Οίκο των Μεγάλων Κομνηνών γεννήθηκε πριγκίπισσα της Τραπεζούντας και μετά τον γάμο της έγινε βασίλισσα της Γεωργίας.

## Βιογραφία
Γεννήθηκε στην Τραπεζούντα στις 6 Απριλίου 1357, τη Μεγάλη Πέμπτη. Ήταν η μεγαλύτερη κόρη του Αλεξίου Γ΄ Μεγάλου Κομνηνού της Τραπεζούντας και της Θεοδώρας Καντακουζηνής. Μικρότερα αδέλφια της ήταν ο Βασίλειος, ο Μανουήλ Γ΄, ο νόθος Ανδρόνικος, η Ευδοκία σύζυγος του Κονσταντίν Ντράγκας Ντεγιάνοβιτς, η Μαρία και μία ακόμη, που το όνομά της δεν μας είναι γνωστό. Οι τρεις αδελφές της αργότερα παντρεύτηκαν Τουρκομάνους.

Τον Απρίλιο του 1362 μία αντιπροσωπία, που περιελάμβανε τον Γεώργιο Σχολάριο μεγάλο λογοθέτη, τον ιστορικό Μιχαήλ Πανάρετο σεβαστό και άλλους, για να διαπραγματευτεί συνοικέσιο με τον Ανδρόνικο Δ΄ Παλαιολόγο τότε διάδοχο. Για άγνωστους λόγους το συνοικέσιο ακυρώθηκε και ένας άλλος γαμπρός επιλέχθηκε γι' αυτήν.

### Βασίλισσα της Γεωργίας
Τον Ιούνιο του 1367 και σε ηλικία 10 ετών και δύο μηνών έγινε η δεύτερη σύζυγος του Βαγράτ Ε΄ του *Μεγάλου*, βασιλιά της Γεωργίας. Η πρώτη του σύζυγος Ελένη είχε αποβιώσει το προηγούμενο έτος από επιδημία πανώλης, αφού έκανε δύο γιους. Η Άννα συνοδεύτηκε στη Γεωργία από τον πατέρα της και την τρομερή Ειρήνη, μητέρα τού Αλεξίου Γ΄.

Μετά το 1369 η Άννα γέννησε τον Κωνσταντίνο Α΄, που απεβ. 1411/12. Είχε διαδεχθεί τον ετεροθαλή αδελφό του Γεώργιο Ζ΄, όταν εκείνος απεβίωσε άτεκνος το 1407. Σύμφωνα με τον ιστορικό Κύριλ Τουμανόφ, η Άννα είχε ακόμη δύο τέκνα με τον Βαγράτ Ε΄, την Ολυμπιάδα και τον Δαυίδ.

Τον Νοέμβριο του 1386 η Τιφλίδα πολιορκήθηκε και κατελήφθη από τον στρατό του Μογγόλου πολεμάρχου Ταμερλάνου, που είχε εισβάλει στη χώρα. Ο Γεώργιος Ε΄, η Άννα και ο Κωνσταντίνος (Α΄) αιχμαλωτίστηκαν. Για να επιτύχει την απελευθέρωσή τους ο Βαγράτ Ε΄, υποσχέθηκε να γίνει μουσουλμάνος· έτσι ο Ταμερλάνος τους έστειλε πίσω στη Γεωργία με στρατό 20.000 Μογγόλων. Τότε ο πρίγκιπας Γεώργιος (Ζ΄) επιτέθηκε, κατέστρεψε τελείως τον στρατό αυτόν και ελευθέρωσε τον βασιλιά και τη βασίλισσα από την αιχμαλωσία, ώστε δεν χρειάστηκε να γίνουν μουσουλμάνοι. Δόθηκαν και άλλες μάχες με τον Ταμερλάνο, ώσπου επέτρεψε το βασίλειο της Γεωργίας να παραμείνει Χριστιανικό.

Ο Βαγράτ Ε΄ απεβίωσε το 1393 και η Άννα μετά το 1406.

## Εξωτερικοί σύνδεσμοι
* Foundation for Medieval Genealogy

## Παραπομπές


Κατηγορία:Δυναστεία Μεγάλων Κομνηνών
Δαφνοχώρι Κιλκίς

*Για συνώνυμο οικισμό στην Ελλάδα δείτε το λήμμα: [[Δαφνοχώρι Φωκίδας]]* 

Το **Δαφνοχώρι** είναι πεδινό χωριό του Κιλκίς στην Κεντρική Μακεδονία σε υψόμετρο 130 μέτρων.

## Γεωγραφία - Ιστορία
Το Δαφνοχώρι βρίσκεται σε απόσταση 12 χλμ. ΝΔ. από την πόλη του Κιλκίς και 50 χλμ. Β.-ΒΔ. από τη Θεσσαλονίκης. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 39 οικογένειες προσφύγων (συνολικά 155 άτομα) από τον Πόντο. Η παλιά του ονομασία ήταν *Δαουτλή* ή **Δαουτλί**  και έτσι αναφέρεται το 1919 στο ΦΕΚ 48Α-05/03/1919 να προσαρτάται στην κοινότητα Δουρασανλίου (Μεσιανού) που τότε ανήκε στο νομό Θεσσαλονίκης. Το 1927 μετονομάζεται σε Δαφνοχώρι και το 1934 αποσπάται στο νεοϊδρυθέντα νομό Κιλκίς. Σύμφωνα με το πρόγραμμα Καλλικράτης, μαζί με το Μεσιανό, το Λεβεντοχώρι και το Παλαιό Γυναικόκαστρο αποτελούν την τοπική κοινότητα Μεσιανού που ανήκει στη δημοτική ενότητα Κιλκίς του δήμου Κιλκίς

## Παραπομπές


## Εξωτερικοι συνδεσμοι
* http://stavrakoudis.econ.uoi.gr/deth/to/53313002-dhafnokhori.html 

Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Στρατιωτική θητεία στην Κύπρο

Η στρατιωτική υπηρεσία στην Κυπριακή Εθνική Φρουρά είναι υποχρεωτική για όλους τους άρρενες πολίτες της Δημοκρατίας της Κύπρου, καθώς και κάθε άρρενα μη-πολίτη που γεννήθηκαν από γονέα ελληνοκυπριακής καταγωγής. Διαρκεί από την 1η Ιανουαρίου του έτους που κλείνουν τα 18 και τελειώνει στην 31η Δεκεμβρίου του έτους που κλείνουν τα 50. Όλοι οι άνδρες κάτοικοι της Κύπρου που είναι σε ηλικία στράτευσης (16 και άνω) πρέπει να αποκτήσουν βίζα εξόδου από το Υπουργείο Άμυνας.

## Επιστράτευση
Η Κυπριακή Δημοκρατία έχει ενεργό στρατιωτικό σχέδιο. Οι κληρωτοί που κατατάχτηκαν τον χειμώνα του 2016 πρέπει να υπηρετήσουν θητεία 14 μηνών και η στρατιωτική υπηρεσία συνεχίζει ως εφεδρεία μετά τη λήξη της θητείας. Οι έφεδροι καλούνται αρκετές φορές τον χρόνο, για 1 ή 2 μέρες κάθε χρόνο. Μέχρι την ηλικία των 55 ετών μπορούν να επιλέξουν οικειοθελώς να συνεχίσουν τη στρατιωτική τους θητεία.

Εάν κάποιος διεκδικεί καθεστώς αντιρρησία συνείδησης για θρησκευτικούς ή ιδεολογικούς λόγους, ο στρατολόγος μπορεί να χορηγήσει είτε στρατιωτική ή εναλλακτική κοινωνική υπηρεσία, ανάλογα με τις περιστάσεις της κάθε περίπτωσης. Η στρατολόγηση Αρμενίων, Μαρωνιτών και Ρωμαιοκαθολικών ήταν προαιρετική, αλλά από το 2008 η στρατολόγηση έγινε υποχρεωτική για αυτούς.
## Παραπομπές


## Εξωτερικοί σύνδεσμοι

* Η εθνική Φρουρά της Κύπρου
* Κύπρος Υπουργείο Άμυνας

Κατηγορία:Κοινωνία της Κύπρου
Κατηγορία:Δίκαιο της Κύπρου
Κατηγορία:Στρατός της Κύπρου
Ελευθεροχώρι Κιλκίς

Το **Ελευθεροχώρι** είναι πεδινό χωριό του Κιλκίς στην Κεντρική Μακεδονία σε υψόμετρο 60 μέτρων.

## Γεωγραφικά - ιστορικά στοιχεία
Το Ελευθεροχώρι βρίσκεται σε απόσταση 14 χλμ. ΒΔ. της πόλης του Κιλκίς  και 60 χλμ. Β.-ΒΔ. της Θεσσαλονίκης, ανάμεσα στα χωριά Χέρσο, Ηλιόλουστο και Σταυροχώρι. Είναι κτισμένο κοντά στην εθνική οδό Θεσσαλονίκης - Δοϊράνης και στα νοτιοανατολικά του βρίσκεται η βιομηχανική περιοχή (ΒΙ.ΠΕ.) Κιλκίς. Το χωριό χαρακτηρίζεται αμιγώς προσφυγικό, μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 66 οικογένειες προσφύγων (182 άτομα) από τα χωριά Εμιρχάν καί Μάσουρτζικ της περιοχής Καρς του Καυκάσου. Η παλιά ονομασία του χωριού, από την εποχή της τουρκοκρατίας, ήταν **Γενή-Κιόϊ** και αναφέρεται το 1919 στο ΦΕΚ 48Α-05/03/1919 να προσαρτάται στην τότε κοινότητα Κιλινδίρ που ανήκε στο νομό Θεσσαλονίκης. Μετονομάστηκε σε Ελευθεροχώρι το 1927 και το 1934 αποσπάστηκε στον τότε νεοϊδρυθέντα νομό Κιλκίς. Σύμφωνα με το πρόγραμμα Καλλικράτης, μαζί με το Χέρσο, την Καλίνδρια και το Ηλιόφωτο αποτελούν την τοπική κοινότητα Χέρσου που ανήκει στη δημοτική ενότητα Χέρσου του δήμου Κιλκίς και σύμφωνα με την απογραφή 2011 ως κοινότητα έχει πληθυσμό 126 μόνιμους κατοίκους, ενώ ως οικισμός 128.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Αθανασία Πέρρα

Η **Αθανασία Πέρρα** (2 Φεβρουαρίου 1983, Πύργος Ηλείας) είναι Ελληνίδα αθλήτρια του άλματος εις τριπλούν. 

## Καριέρα
Τερμάτισε 10η στο Παγκόσμιο Πρωτάθλημα Στίβου Νέων του 2002. Συμμετείχε επίσης στους Ολυμπιακούς Αγώνες του 2004, του 2008 και του 2012 και στα Παγκόσμια Πρωταθλήματα του 2005 και του 2007, χωρίς να φτάσει στον τελικό. Ωστόσο, έφτασε στον τελικό του Παγκόσμιου Πρωταθλήματος του 2013 (στη φωτογραφία της αρχικής λεζάντας). 

Κέρδισε το χρυσό μετάλλιο στους Μεσογειακούς Αγώνες της Πεσκάρα με προσωπικό καλύτερο άλμα στα 14,62 μέτρα, τον Ιούλιο του 2009. 

Το 2017, η επανεξέταση του δείγματός της από το Παγκόσμιο Πρωτάθλημα του 2009, έδειξε παρουσία παράνομης ουσίας και αποκλείστηκε από τους αγώνες, από τις 4 Μαΐου 2017 έως τις 3 Μαΐου 2021. Επιπλέον, ακυρώθηκαν όλα τα αποτελέσματά της μεταξύ 15 Αυγούστου 2009 και 14 Αυγούστου 2011. 

## Διεθνείς διοργανώσεις

## Παραπομπές


## Εξωτερικοί σύνδεσμοι
*

Κατηγορία:Ελληνίδες αθλήτριες του άλματος εις τριπλούν
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Μεσογειακούς Αγώνες 2009
Κατηγορία:Αθλητές του στίβου στους Μεσογειακούς Αγώνες 2013
Κατηγορία:Ντόπινγκ στον αθλητισμό
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Επανάσταση στην Ήπειρο το 1878

Η **επανάσταση του 1878 στην Ήπειρο** ήταν μέρος μιας σειράς ελληνικών εξεγέρσεων που έλαβαν χώρα στην τουρκοκρατούμενη Ελλάδα. Με το τέλος του Ρωσοτουρκικού Πολέμου η εξέγερση σύντομα εξασθένησε.

## Ιστορικό
Στις 24 Απριλίου 1877, η Ρωσία κήρυξε πόλεμο στην Οθωμανική Αυτοκρατορία και μετά από λίγες εβδομάδες, η οθωμανική ήττα ήταν επικείμενη. Εν τω μεταξύ, στην Ελλάδα είδαν τον πόλεμο ως μια μεγάλη ευκαιρία για να προκληθούν εξεγέρσεις στην Ήπειρο, τη Μακεδονία, τη Θεσσαλία και την Κρήτη.

Οι πρώτες περιοχές που εντάχθηκαν στην εξέγερση ήταν τα Τζουμέρκα, δυτικά της Άρτας, της περιοχής βόρεια της Πρέβεζας και της Ηγουμενίτσας. Ωστόσο, η εξέγερση ήταν κακοπροετοιμασμένη και οι αδυναμίες ήταν προφανείς ήδη από τις πρώτες μέρες. Όταν έγιναν οι πρώτες συγκρούσεις με τα οθωμανικά στρατεύματα, οι περισσότεροι επαναστάτες υποχώρησαν στην Ελλάδα.
Εν τω μεταξύ, ο Ρωσοτουρκικός πόλεμος ολοκληρώθηκε με τη Συνθήκη του Αγίου Στεφάνου (3 Μαρτίου 1878). Το ξαφνικό τέλος των ρωσοτουρκικών εχθροπραξιών είχε αρνητικό αντίκτυπο στην έκβαση της εξέγερσης. Στις 12 Μαρτίου, εκπροσώποι του κινήματος συγκεντρώθηκαν στο χωριό Μποτσί (Θεσπρωτία) και κήρυξαν την Ένωση της Ηπείρου με την Ελλάδα. Λίγο αργότερα, ένας σημαντικός αριθμός οθωμανικών στρατευμάτων έφτασε με στρατεύματα στην περιοχή και έλαβε υπό τον έλεγχο ολόκληρη την περιοχή. Οι επαναστάτες, βλέποντας ότι η αντίσταση ήταν μάταιη, υποχώρησαν πίσω στα ελληνικά σύνορα.

## Επακόλουθα
Η αποτυχία του κινήματος οφείλεται κυρίως στη απροθυμία της ελληνικής κυβέρνησης να υποστηρίξει ενεργά την επανάσταση. Από την άλλη, ο ρωσοτουρκικός πόλεμος τελείωσε πολύ γρήγορα, επιτρέποντας στις οθωμανικές δυνάμεις να κινηθούν και να καταστείλουν κάθε μορφή διαταραχής.

## Παραπομπές


Κατηγορία:Επαναστάσεις στην Ελλάδα
Μετρό Σμύρνης

thumb|250px|Χάρτης του Μετρό Σμύρνης
Το **Μετρό Σμύρνης** είναι το δίκτυο μετρό της Σμύρνης, στην Τουρκία. Εγκαινιάστηκε στις 22 Απριλίου 2000.

Αυτή τη στιγμή, το σύστημα μετρό βρίσκεται σε έργα επέκτασης, με νέους σταθμούς να τίθενται σε υπηρεσία. Το σύστημα αποτελείται σήμερα από μία γραμμή, ξεκινώντας από τον σταθμό Γκιόζ Τεπέ στο Φαχρετίν Αλτάι της νότιας Σμύρνης. Φτάνει στον σταθμό Έζκα-3 στον Μπουρνόβα κατευθυνόμενη προς τα βορειοανατολικά. Στις 26 Ιουλίου 2014, υπήρχαν 17 σταθμοί και το συνολικό μήκος ήταν 20,1 χιλιόμετρα.

## Παραπομπές


Κατηγορία:Σμύρνη
Κατηγορία:Μεταφορές στην Τουρκία
Σμύρνη
Μετρό Άγκυρας

μικρογραφία|Χάρτης του μετρό Άγκυρας
Το **Μετρό Άγκυρας** () είναι το σύστημα μετρό το οποίο εξυπηρετεί την Άγκυρα, πρωτεύουσα της Τουρκίας. Επί του παρόντος, το σύστημα ταχείας μεταφοράς της Άγκυρας αποτελείται από πέντε γραμμές: τη *Μπατικέντ Μετροσού (M1)*, τη *Κορού Μετροσού (M2)*, τη *Τερεκέντ Μετροσού (M3)* και τη νέα *Κετσιερέν Μετροσού (M4)* που άνοιξε το 2017, μαζί με τη γραμμή ελαφρού σιδηροδρόμου Ανκαράι. Οι γραμμές Μ1, Μ2 και Μ3 εξυπηρέτησαν 104,1 εκατομμύρια επιβάτες το 2014. Αυτό αντιστοιχεί σε επιβατική κίνηση περίπου 289.155 ατόμων ανά ημέρα.

Η σύνδεση *Κιζιλάι - Πολιτιστικό Κέντρο Ατατούρκ* της γραμμής M4 δεν έχει ακόμα ανοίξει και παραμένει υπό κατασκευή. Επίσης, μια επιπλέον γραμμή (περίπου 25&nbsp;χιλιομέτρων) μεταξύ του Κουγιούμπασι και του Διεθνούς Αεροδρομίου Εσενμπόγκα βρίσκεται σε στάδιο σχεδιασμού και θα συνθέσουν την επόμενη φάση επεκτάσεως του μετρό.

## Παραπομπές


Κατηγορία:Άγκυρα
Κατηγορία:Μεταφορές στην Τουρκία
Αγκυρ
Πάλλας ο Αρκάδιος

Στην ελληνική μυθολογία, ο **Πάλλας** ή **Πάλλαντας** ήταν γιος του Λυκάονα και ο επωνυμικός ιδρυτής της αρκαδικής πόλης Παλλάντιο. Ήταν ο δάσκαλος της Αθηνάς, η οποία, σύμφωνα με τους τοπικούς μύθους, γεννήθηκε στην Αλίφειρα. Είχε επίσης μια κόρη, την Χρύση, η οποία παντρεύτηκε τον Δάρδανο και έφερε το Παλλάντιο στην Τροία. Πέτρινα αγάλματα του Πάλλαντα και του εγγονού του του Ευάνδρου σώζονταν στο Παλλάντιο στην εποχή του Παυσανία.

Οι ρωμαίοι συγγραφείς χρησιμοποίησαν το όνομα του Πάλλαντα για να αιτιολογήσουν την ονομασία του Παλατίνου λόφου.

## Παραπομπές


Κατηγορία:Μυθολογία της αρχαίας Αρκαδίας
Κατηγορία:Αθηνά
Βροχίτσα Ηλείας

Η **Βροχίτσα** είναι πεδινό χωριό στην Περιφερειακή Ενότητα Ηλείας του Δήμου Πύργου, το οποίο βρίσκεται σε μια κοιλάδα που περιβάλλεται από χαμηλούς λόφους, σε υψόμετρο 96 μέτρων. Απέχει 2 χλμ. νοτιοδυτικά του Ελαιώνα, 2 χλμ. ανατολικά των Φοναΐτικων, 4 χλμ. ανατολικά του Βούναργου και 7 χλμ. βόρεια του Πύργου. Ο πληθυσμός του είναι 311 κάτοικοι (απογραφή του 2011). Υπάρχει ένα δημοτικό σχολείο, μια εκκλησία και μια πλατεία.

## Πληθυσμός

## Εξωτερικοί σύνδεσμοι

* Βροχίτσα στις ταξιδιωτικές σελίδες GTP
* Βροχίτσα: Μια ιστορική κοινότητα από τον ιστότοπο https://www.patrisnews.com/

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Αγία Μαύρα Ηλείας

Η **Αγία Μαύρα** είναι πεδινό χωριό της Ηλείας στην Περιφερειακή Ενότητα Ηλείας**** σε υψόμετρο 2 μέτρα. Βρίσκεται σε μια αγροτική περιοχή, στη νότια όχθη του ποταμού Πηνειού. Είναι 3 χιλιόμετρα νότια του Τραγανού, 4 χιλιόμετρα ανατολικά των Καβασίλων, 2 χιλιόμετρα βορειοδυτικά του Ρουπακίου, 2 χιλιόμετρα βορειοανατολικά του Κοροίβου και 6 χιλιόμετρα βορειοανατολικά της Γαστούνης. Η παλιά του ονομασία, από την τουρκοκρατία, είναι *Σαμπάναγα* και έτσι αναφέρεται επίσημα μετά την απελευθέρωση το 1835 όταν προσαρτήθηκε στον τότε δήμο Ήλιδας. Από το 1906 μέχρι το 1912 ονομαζόταν *Πέτρα*, ενώ το 1926 με το ΦΕΚ 88Β - 16/11/1926 μετονομάστηκε σε  Αγία Μαύρα.

## Πληθυσμός

## Εξωτερικοί σύνδεσμοι
* GTP - Αγία Μαύρα

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πηνειού
Ορεσθεύς

Στην ελληνική μυθολογία, **Ορεσθεύς** είναι όνομα που αποδίδεται σε δύο πρόσωπα.

* Ορεσθεύς, γιος του Δευκαλίωνα και της Πύρρας, ήταν βασιλιάς της Οζολίας Λοκρίδας στην Αιτωλία. Το σκυλί του λέγεται ότι είχε γεννήσει ένα κομμάτι ξύλου, το οποίο ο Ορεσθεύς απέκρυψε στη γη. Την άνοιξη ξεπήδησε ένα αμπέλι από αυτό, από τα βλαστάρια του οποίου (Αρχαία ελληνικά ὅζοι «κλαδιά») προήλθε το όνομα του λαού του.
* Ορεσθεύς, γιος του Λυκάονα, ήταν βασιλιάς της Αρκαδίας και ο φημισμένος ιδρυτής του Ορεσθάσιου Αρκαδίας, το οποίο λέγεται στη συνέχεια ότι ονομάστηκε Ορέσθειο, από τον Ορέστη.

## Παραπομπές


Κατηγορία:Μυθολογία της αρχαίας Αρκαδίας
Κατηγορία:Δευκαλιωνίδες
Μαίναλος

Σύμφωνα με την ελληνική μυθολογία, ο **Μαίναλος** ήταν ένας από τους γιους του Λυκάονα.

Πρότεινε στον πατέρα του να ελέγξει την παντογνωσία του Δία προσφέροντάς του ανθρώπινη σάρκα σε ένα γεύμα. Ο Δίας το κατάλαβε και τον χτύπησε με κεραυνό.

Το βουνό Μαίναλο της Αρκαδίας, πήρε το όνομά του από τον Μαίναλο.

## Παραπομπές


Κατηγορία:Πρόσωπα της ελληνικής μυθολογίας
Αλκέτ Ριζάι

Ο **Αλκέτ Ριζάι** (Μπαλς, 24 Μαΐου 1978) είναι αλβανικής καταγωγής και έχει καταδικαστεί για κακουργηματικές πράξεις. Επίσης, είναι γνωστός για δύο θεαματικές αποδράσεις με ελικόπτερο και άλλες απόπειρες απόδρασης. Αυτή τη στιγμή κρατείται στις φυλακές Δομοκού.

## Βιογραφία
Γεννημένος στις 24 Μαΐου 1978 στο Μπαλς της Αλβανίας, ο Αλκέτ Ριζάι είναι ο μικρότερος από τα τρία αδέρφια του και ως παιδί ήταν αρκετά υπάκουος. Σε πολύ νεαρή ηλικία, άρχισε να παθιάζεται με οτιδήποτε ηλεκτρονικό. Από δέκα χρονών ασχολείτο με την αποσυναρμολόγηση και την επανασυναρμολόγηση ηλεκτρονικών συσκευών. Πέρασε τα πρώτα χρόνια της παιδικής του ηλικίας στο χωριό Kalenjë του Φιέρ με τους θείους του και στη συνέχεια, στην ηλικία των δεκαέξι ετών, έφυγε για να εργαστεί στην Ελλάδα. 

### Κακουργηματική δράση και επεισοδιακές αποδράσεις
Για πρώτη φορά απασχόλησε την Ελληνική Αστυνομία στις αρχές της δεκαετίας του 1990 με υποθέσεις ναρκωτικών, ενώ το 2003 σχεδίασε και δολοφόνησε τον Θανάση Κορωπιώτη, θεωρώντας -αδικαιολόγητα- ότι είχε συνάψει ερωτική σχέση με τη φίλη του. Μετά από επεισοδιακή σύλληψη σε διαμέρισμα στη Νέα Φιλαδέλφεια καταδικάστηκε και έμεινε στη φυλακή για τρία χρόνια. Ευρύτερα γνωστός έγινε όταν, στις 4 Ιουνίου 2006, απέδρασε μαζί με τον Βασίλη Παλαιοκώστα από τις φυλακές Κορυδαλλού με ελικόπτερο, εκθέτοντας το σωφρονιστικό κατάστημα και ξεσηκώνοντας σφοδρές αντιδράσεις και επικρίσεις.

Όντας δραπέτης, στις 26 Αυγούστου 2006, σκοτώνει εν ψυχρώ στο Περιστέρι τον 43χρονο Κωνσταντίνο Κουτελιέρη και τον 36χρονο Ιωάννη Κάτσιο, μετά από εντολή του Βασίλη Στεφανάκου. Λίγες μέρες μετά συνελήφθη και τρία χρόνια αργότερα, στις 22 Φεβρουαρίου 2009, δραπέτευσε και πάλι με ελικόπτερο από τις φυλακές Κορυδαλλού. Μετά από λίγους μήνες συνελήφθη εκ νέου στο Γραμματικό, μαζί με τη φίλη του.
Το 2013, επιχείρησε για τρίτη φορά να δραπετεύσει, παίρνοντας ομήρους 5 φρουρούς από τη φυλακή του Μαλανδρίνου. Μετά από 24 ώρες διαπραγματεύσεων, τελικά παραδόθηκε στην αστυνομία.

Τον Ιανουάριο του 2021, συνελήφθη από την αστυνομία όταν οδηγούσε ένα αυτοκίνητο μάρκας BMW, μαζί με δύο επικίνδυνους κακοποιούς, κατά τη διάρκεια τυχαίας διακοπής της κυκλοφορίας. Είχε λάβει άδεια από τη φυλακή για 5 ημέρες.

Ο Αλκέτ Ριζάι είναι καταδικασμένος δύο φορές σε ισόβια κάθειρξη από το Πενταμελές Εφετείο Κακουργημάτων Πειραιά για τη δολοφονία των Κώστα Κουτελιέρη και Γιάννη Κάτσιου και σε συνολική ποινή κάθειρξης 25 ετών, για την απόδραση με ελικόπτερο από τις φυλακές Κορυδαλλού.

## Παραπομπές


Ριζαι, Αλκετ
Γουάντι Ντέγκλα ΣΚ

Η **Γουάντι Ντέγκλα ΣΚ** (αγγλικά: *Wadi Degla Sporting Club*, αιγυπτιακά : وادي دجلة,) είναι ένας αιγυπτιακός ποδοσφαιρικός σύλλογος που εδρεύει στο Κάιρο. Τη σεζόν 2009-10, προβιβάστηκε στην 1η Κατηγορία για πρώτη φορά στην ιστορία της. 

## Ιστορία
Τη σεζόν 2009-10, της 2η Κατηγορίας, η Γουάντι Ντέγκλα έγραψε ιστορία. Η ομάδα νίκησε την Ελ-Σεκά Ελ-Χαντίντ ΣΚ με 3-1, την τελευταία αγωνιστική του Πρωταθλήματος, για να σφραγίσει την άνοδο της στην ανώτατη κατηγορία της Αιγύπτου, το Πρωτάθλημα Αιγύπτου, για πρώτη φορά στην ιστορία της.  Χρειάστηκε μόνο μία σεζόν για να προβιβαστεί από τη Δεύτερη στην Πρώτη Κατηγορία. Αυτό είναι ένα ιστορικό επίτευγμα, το οποίο επιτεύχθηκε μόλις μία φορά πριν, από την *Al-Mokawloon Al-Arab* το 1981. 

## Σύλλογοι δορυφόροι
Η Γουάντι Ντέγκλα έχει μια μεγάλη ακαδημία ποδοσφαίρου νέων. Πρόκειται για ένα παρόμοιο έργο με εκείνο της ΑΣΕΚ Μιμοζά. Ο σύλλογος έχει στενή σχέση με την αγγλική Άρσεναλ. 

Οι ακόλουθοι σύλλογοι είναι συνδεδεμένοι με τη Γουάντι Ντέγκλα: 

*  Λιρς  
*  Άρσεναλ  
*  Εργοτέλης  

## Διακρίσεις και επιτεύγματα

### Εγχώριες

### Κύπελλο

* **[[Κύπελλο Αιγύπτου (ποδόσφαιρο ανδρών)|Κύπελλο Αιγύπτου]]** 
** **Φιναλίστ (1)   :** 2013 

## Παραπομπές


## Εξωτερικοί σύνδεσμοι

* Wadi Degla Επίσημη Ιστοσελίδα 
Κατηγορία:Ιδρύσεις αθλητικών συλλόγων το 2002
Κατηγορία:Ποδοσφαιρικές ομάδες Αιγύπτου
Βροντή Κοζάνης

Η **Βροντή** είναι χωριό και κοινότητα του Δήμου Βοΐου. Πριν από τη μεταρρύθμιση της τοπικής αυτοδιοίκησης το 2011, ήταν μέρος του Καποδιστριακού Δήμου Τσοτύλιου, του οποίου ήταν δημοτική περιφέρεια. Η απογραφή του 2011 κατέγραψε 123 κατοίκους στο χωριό και 178 κατοίκους στην κοινότητα.  

## Διοικητικό τμήμα
Η κοινότητα της Βροντής αποτελείται από τρεις ξεχωριστούς οικισμούς:  

* Απιδέα (πληθυσμός 33) 
* Λευκάδι (πληθυσμός 22) 
* **Βροντή** (πληθυσμός 123) 

Τα προαναφερθέντα στοιχεία για τον πληθυσμό είναι από το 2011.  

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
Θεοδόσια Κιλκίς

Τα **Θεοδόσια** είναι οικισμός της Κεντρικής Μακεδονίας στην Περιφερειακή Ενότητα Κιλκίς.

## Γενικά στοιχεία
Τα Θεοδόσια βρίσκονται στις πλαγιές του όρους Μαυροβούνι (μέρος από τα Κρούσσια Όρη) σε υψόμετρο 680 μέτρων. Απέχουν περίπου 28 χλμ. Δ. της πόλης του Κιλκίς και 49 χλμ. Β.-ΒΑ. της Θεσσαλονίκης.

Η παλιά ονομασία του χωριού, από την εποχή της τουρκοκρατίας, ήταν *Χατζή  Μπαϊραμλή* ή **Χατζημπαϊραμλί** και αναφέρεται το 1918 στο ΦΕΚ 152Α-09/07/1918 να ορίζεται έδρα της ομώνυμης κοινότητας που ανήκε στο νομό Θεσσαλονίκης. Μετονομάστηκε σε Θεοδόσια το 1927 και το 1935 αποσπάστηκε στο νομό Κιλκίς. Σύμφωνα με το πρόγραμμα Καλλικράτης αποτελεί την τοπική κοινότητα Θεοδοσίων που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 ως κοινότητα έχει πληθυσμό 229 μόνιμους κατοίκους, ενώ ως οικισμός 128.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Τζιτζιάκ Τζακέλι

Η **Ζιαζιάκ**, γεωργιανά ჯიაჯაყ ჯაყელი (άκμασε 1300-1330) από τον Οίκο των Ζακέλι, πριγκίπων της Γεωργίας (Ιβηρίας), έγινε αυτοκράτειρα της Τραπεζούντας μετά τον γάμο της με τον Αλέξιο Β΄ Μέγα Κομνηνό.

## Βιογραφία
Ήταν κόρη του Μπέκα Α΄ αταμπέγκ του Σάμτσκε. Ο Οίκος της κατείχε το Γεωργιανό φεουδαλικό αξίωμα του *εριστάβι*, που μπορεί να αποδοθεί ως "κυβερνήτης περιοχής" ή "στρατιωτικός διοικητής", περίπου ισοδύναμο με τα Ρωμαϊκά αξιώματα του *στρατηγού* ή του *δούκα*.

Εκτιμάται, ότι ο γάμος της έγινε π.  το 1300. Ο Ανδρόνικος Β΄ Παλαιολόγος ήταν κηδεμόνας του ανήλικου Αλεξίου Β΄ και ήθελε ο Αλέξιος Β΄ να νυμφευτεί την κόρη τού Νικηφόρου Χούμνου *μεσάζοντος* (πρώτου υπουργού) του και λογίου. Όμως ο νεαρός Αλέξιος Β΄, χωρίς να ζητήσει την έγκρισή του, νυμφεύτηκε τη Ζιζιάκ. Ο Ανδρόνικος Β΄ αποτάνθηκε στην Εκκλησία, ζητώντας την ακύρωση του γάμου, αλλά ο Πατριάρχης αρνήθηκε να συμπράξει, για τον λόγο ότι η Ζιαζιάκ ήταν έγκυος. Η μητέρα του Αλεξίου Β΄, η Ευδοκία Παλαιολογίνα, που επέστρεψε στην Τραπεζούντα με σκοπό να τον πείσει να λύσει τον γάμο, τον συμβούλευσε να κρατήσει τη σύζυγό του από τη Γεωργία.

Η διάρκεια του γάμου τους δεν είναι σαφής. Ο Αλέξιος Β΄ απεβίωσε το 1330, αλλά δεν έχουμε πληροφορία για το τέλος της Ζιαζιάκ. Το *Λεξικό Ιστορικό και Γενεαλογικό των μεγάλων οίκων της Ελλάδας, της Αλβανίας και της Κωνσταντινούπολης* (1983) του Μιχαήλ-Δημητρίου Στούρτζα την θεωρεί ως την πρώτη από δύο συζύγους. Η δεύτερη είναι η Ζίντγκα, κόρη του Δημητρίου Β΄ της Γεωργίας και της δεύτερης συζύγου του Σολγκάρ, Μογγόλας. Ο Δημήτριος Β΄ ήταν πολύγαμος: είχε τρεις συζύγους ταυτόχρονα. Η κόρη του αυτή πιστοποιείται από τα *Γεωργιανά Χρονικά*. Πάντως το Χρονικό δεν αναφέρει, ότι αυτή παντρεύτηκε. Παλαιότερα έργα, όπως το *Γενεαλογικά δένδρα για την ιστορία των Ευρωπαϊκών Κρατών* (1978) του Ντέντλεβ Σβέννικε δεν αναφέρουν δεύτερο γάμο του Αλεξίου Β΄. Ως εκ τούτου η άποψη του Μ.Δ. Στούρτζα δεν είναι ευρέως αποδεκτή.

## Οικογένεια
Παντρεύτηκε τον Αλέξιο Β΄ Μέγα Κομνηνό και είχε τέκνα:
* Ανδρόνικος Γ΄ απεβ. 1332, αυτοκράτορας της Τραπεζούντας.
* Βασίλειος απεβ. 1340, αυτοκράτορας της Τραπεζούντας.
* Ευδοκία, παντρεύτηκε τον εμίρη της Σινώπης.
* Μιχαήλ Αναχουτλού, φονεύτηκε από τον Ανδρόνικο Γ΄ το 1330.
* Άννα Αναχουτλού απεβ. 1342, αυτοκράτειρα της Τραπεζούντας.
* Γεώργιος Αχπουγκάς, φονεύτηκε από τον Ανδρόνικο Γ΄ το 1330.

## Παραπομπές


Κατηγορία:Αυτοκρατορία της Τραπεζούντας
Ο.Φ. Πατούχας Βιάννου

Ο **Όμιλος Φιλάθλων Βιάννου «Ο Πατούχας»** είναι αθλητικός ποδοσφαιρικός σύλλογος με έδρα την Άνω Βιάννο του δήμου Βιάννου του Ηρακλείου της Κρήτης. Επίσημο έτος ίδρυσης του συλλόγου είναι το 1930 και χρώματά του το μπλε και το λευκό. Έχει αύξοντα Αριθμό Μητρώου Ε.Π.Ο. 1.326 και ανήκει στη δύναμη της Ε.Π.Σ. Ηρακλείου. Έδρα του αποτελεί το ιδιόκτητο γήπεδο Αγίας Μονής Βιάννου.

## Ιστορία
Ο **Όμιλος Φιλάθλων Βιάννου «Ο Πατούχας»** ιδρύθηκε αρχικά το 1930. Κατά την περίοδο της Κατοχής και τις θηριωδίες των Γερμανών Ναζί στην Κρήτη, ολόκληρη η περιοχή της Βιάννου υπήρξε ένα ακόμα θύμα τους μεταξύ άλλων καθώς υπέστη το τραγικό Ολοκαύτωμα με αποτέλεσμα την καταστροφή της και κατ' επέκταση όπως ήταν φυσικό και την διάλυση του συλλόγου. Στα τέλη της δεκαετίας του '60 μια ομάδα ποδοσφαιρόφιλων Βιαννιτών με επικεφαλής τον Γεώργιο Βασιλάκη και συμπαραστάτες του μεταξύ άλλων οι Νίκος Παπαματθαιάκης και Γιάννης Μύρωνος Κονδυλάκης, πήραν την απόφαση και επανίδρυσαν τον ιστορικό «Πατούχα».

Το 2009 ο Πατούχας Βιάννου ως δευτεραθλητής Ε.Π.Σ. Ηρακλείου συμμετείχε σε αγώνες μπαράζ με τον δευτεραθλητή Ε.Π.Σ. Λασιθίου Ο.Φ. Ιεράπετρας, τον δευτεραθλητή Ε.Π.Σ. Ρεθύμνου Ρεθυμνιακό και την δευτεραθλήτρια Ε.Π.Σ. Χανίων Ιωνία Χανίων. Επικρατώντας του Ο.Φ. Ιεράπετρας με 1-0 στις 13 Ιουνίου του 2009 κατέκτησε την 1η θέση στο μπαράζ δευτεραθλητών και κέρδισε την άνοδο στην Δ' Εθνική κατηγορία, για πρώτη φορά στην ιστορία του. Αγωνίστηκε για πρώτη φορά στο πρωτάθλημα της Δ' Εθνικής συνεχώς τις χρονιές 2009-10, 2010-11, 2011-12 και 2012-13. Επίσης, την περίοδο 2011-12 κατέκτησε το κύπελλο Ε.Π.Σ. Ηρακλείου για πρώτη φορά στην ιστορία του, επικρατώντας στον τελικό στο Παγκρήτιο Στάδιο της ομάδας της Χερσονήσου.

## Τίτλοι
* Κύπελλο Ε.Π.Σ. Ηρακλείου: 1 (2011–2012)

## Παραπομπές


## Εξωτερικοί σύνδεσμοι
* Επίσημη σελίδα facebook του Ο.Φ.Β. Πατούχας

Κατηγορία:Αθλητικοί σύλλογοι Ηρακλείου
Κατηγορία:Ιδρύσεις αθλητικών συλλόγων το 1930
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1930
Γιώργος Βαρεμένος

Ο **Γιώργος Βαρεμένος** (Αγρίνιο, 2 Ιανουαρίου 1953) είναι Έλληνας δημοσιογράφος και πολιτικός, πρώην βουλευτής του ΣΥΡΙΖΑ-Π.Σ και νυν μέλος της Νέας Αριστεράς.

Διετέλεσε επί 30 χρόνια δημοσιογράφος στον έντυπο Τύπο και στην τηλεόραση.

Εξελέγη βουλευτής Αιτωλίας και Ακαρνανίας με τον ΣΥΡΙΖΑ στις εκλογές του Μαΐου του 2012 και μέχρι τις εκλογές του Μαΐου 2023.

Στις 8 Δεκεμβρίου 2023 αποχώρησε από το κόμμα, αφήνοντας αιχμές κατά του νέου προέδρου του ΣΥΡΙΖΑ-Π.Σ., Στέφανου Κασσελάκη. Έπειτα προσχώρησε στη Νέα Αριστερά.

## Παραπομπές


## Εξωτερικοί σύνδεσμοι
* 

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Αιτωλοακαρνανίας
Κατηγορία:Αντιπρόεδροι της Βουλής των Ελλήνων
Κατηγορία:Έλληνες πολιτικοί του 21ου αιώνα
Nirvana (αποσαφήνιση)

Ο όρος Nirvana μπορεί να αναφέρεται:
* Στο αμερικανικό συγκρότημα grunge ροκ μουσικής Nirvana, που ιδρύθηκε το 1987 από τους Kurt Cobain και Krist Novoselic
* Στο βρετανικό συγκρότημα ψυχεδελικής ποπ - ροκ μουσικής Nirvana, που ιδρύθηκε το 1965 από τους Patrick Campbell-Lyons και Άλεξ Σπυρόπουλο
* Στον βουδιστικό φιλοσοφικό όρο Νιρβάνα
Τάγμα Μακαρίου Γ΄

Το **Τάγμα Μακαρίου Γ΄** είναι το ανώτερο ιεραρχικά τάγμα αριστείας της Κυπριακής Δημοκρατίας. Ιδρύθηκε το 1991, πήρε την ονομασία του από τον πρώτο Πρόεδρο της Κυπριακής δημοκρατίας, Αρχιεπίσκοπο Μακάριο Γ΄.

## Βαθμοί
Το Τάγμα Μακαρίου Γ΄ χορηγείται στις ακόλουθες έξι κατηγορίες:

* Μέγα Περιδέραιο του Τάγματος Μακαρίου Γ΄
* Μεγαλόσταυρος του Τάγματος Μακαρίου Γ΄
* Ανώτερος Ταξιάρχης του Τάγματος Μακαρίου Γ
* Ταξιάρχης του Τάγματος Μακαρίου Γ΄
* Αξιωματικός του Τάγματος Μακαρίου Γ΄
* Ιππότης του Τάγματος Μακαρίου Γ΄

## Αξιοσημείωτοι παραλήπτες

### Μέγα Περιδέραιο
* Δημήτρης Αβραμόπουλος
* Άρνολντ Ρίτελ
* Ιωάννης Μπραδήμας
*Πολ Σαρμπάνης
* Μάθιου Φέστινγκ
* Τόμισλαβ Νίκολιτς
*Πρανάμπ Μουχέρτζι
*Αμπντέλ Φατάχ αλ Σίσι
* Ρόσεν Πλέβνελιεφ
*Χαμάντ μπιν Ίσα αλ Χαλίφα
*Βλαντίμιρ Πούτιν
*Μπόρουτ Πάχορ
*Αλεξάνταρ Βούτσιτς
*Προκόπης Παυλόπουλος
*Αικατερίνη Σακελλαροπούλου
*Ισαάκ Χέρτζογκ
*Πρανάμπ Μουχέρτζι

### Μεγαλόσταυρος

* Χριστόφορος Πισσαρίδης
* Σεργκέι Λαβρόφ
* Δημήτρης Παρασκευόπουλος
* Πατρίκ Ντεβεντζιάν
* Κύπρος Νικολαΐδης 
* Ρόμπερτ Μενέντεζ

### Ανώτερος Ταξιάρχης

* Ντόρα Μπακογιάννη
* Γεώργιος Α. Παπαδημητρίου
* Λεωνίδας Βασιλικόπουλος

## Παραπομπές


Κατηγορία:Κύπρος
Κατηγορία:Αρχιεπίσκοπος Κύπρου Μακάριος Γ΄
Κλειστό Γυμναστήριο «Τάσσος Παπαδόπουλος-Ελευθερία»

To **Κλειστό Γυμναστήριο «Τάσσος Παπαδόπουλος-Ελευθερία»** είναι κλειστό αθλητικό στάδιο στην Έγκωμη στην Κύπρο. Ανήκει στον Κυπριακό Οργανισμό Αθλητισμού και βρίσκεται δίπλα από το Μακάρειο Στάδιο. Ολοκληρώθηκε το 1993. Μέχρι το 2009 η ονομασία του ήταν Κλειστό Γυμναστήριο «Ελευθερία», όταν συμπληρώθηκε η ονομασία προς τιμήν του αείμνηστου Τάσσου Παπαδόπουλου, πρώην Προέδρου της Κυπριακής Δημοκρατίας.'''

Το αθλητικό στάδιο αποτελεί έδρα της ομάδας καλαθόσφαιρας της Ομόνοιας Λευκωσίας, της ομάδας πετοσφαίρισης της Ομόνοιας και της ομάδας ποδοσφαίρου σάλας της Ομόνοιας, της καλαθοσφαιρικής ομάδας της ΕΘΑ Έγκωμης, της Εθνικής Κύπρου Καλαθοσφαίρισης Ανδρών, της Εθνικής Κύπρου Καλαθοσφαίρισης Γυναικών, της Εθνικής Κύπρου Πετοσφαίρισης Ανδρών, της Εθνικής Κύπρου Πετοσφαίρισης Γυναικών, της Εθνικής Κύπρου Χειροσφαίρισης και της Εθνικής Κύπρου Ποδοσφαίρου Σάλας.

Εκτός από αγώνες καλαθόσφαιρας, πετοσφαίρισης και ποδοσφαίρου σάλας, μπορούν να διεξαχθούν αγώνες χειροσφαίρισης, αντιπτέρισης, γυμναστικής, πυγμαχίας, επιτραπέζιας αντισφαίρισης, Τζούντο, Τάε Κβον Ντο, τοιχοσφαίρισης, Καράτε και αντιπτέρισης. Επιπλέον, το στάδιο χρησιμοποιείται για εθνικές εκδηλώσεις, για την ανακήρυξη του προέδρου της Κύπρου και για μουσικές συναυλίες. 

Σημαντικά διεθνή γεγονότα που πραγματοποιήθηκαν στο στάδιο ήταν ο διαγωνισμός Μις Υφήλιος 2000, ο τελικός Κύπελλο Σαπόρτα 1996-97 και το FIBA EuroCup All-Star Day 2005. Ακόμη, στο στάδιο διεξήχθη ο μοναδικός αγώνας της Ευρωλίγκα επί κυπριακού εδάφους (Παναθηναϊκός-Λαμποράλ Κούχτα).

## Παραπομπές


## Εξωτερικοί σύνδεσμοι
*Κλειστό Γυμναστήριο Τάσσος Παπαδόπουλος - Ελευθερία

Κατηγορία:Κλειστά στάδια στην Κύπρο
Παγκόσμια Ομοσπονδία Τοιχοσφαίρισης

Η **Παγκόσμια Ομοσπονδία Τοιχοσφαίρισης** είναι ο οργανισμός που διοικεί παγκόσμια την Τοιχοσφαίριση. Η Παγκόσμια Ομοσπονδία Τοιχοσφαίρισης είναι αναγνωρισμένη από την Διεθνής Ολυμπιακή Επιτροπή (IOC) ως η Διεθνής Ομοσπονδία Τοιχοσφαίρισης. Επιπλέον είναι μέλος της Ένωσης των Αναγνωρισμένων από τη ΔΟΕ Διεθνών Αθλητικών Ομοσπονδιών (ARISF).

Έδρα της ομοσπονδίας είναι το Χέιστινγκς στην Αγγλία.

Η ομοσπονδία προσπαθεί ώστε η τοιχοσφαίριση να ενταχθεί στο πρόγραμμα των Ολυμπιακοί Αγώνες για τους Θερινοί Ολυμπιακοί Αγώνες 2024, μετά την αποτυχία ένταξης του αθλήματος στους Θερινοί Ολυμπιακοί Αγώνες 2020.

## Παραπομπές

## Εξωτερική σύνδεσμοι
* Επίσημη ιστοσελίδα

Κατηγορία:Τοιχοσφαίριση
Κατηγορία:Διεθνείς αθλητικές ομοσπονδίες